**Z Á P I S N I C A**

Z 1. zasadnutia obecného zastupiteľstva, ktoré sa konalo dňa 14.januára 2017 v zasadačke obecného úradu v Dolných Strhároch o 14,00 hod.

**OBECNÉ ZASTUPITEĽSTVO OBCE DOLNÉ STRHÁRE sa na mimoriadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

3. Kontrola plnenia uznesení

4. Prerokovanie a schválenie dodatku k Nájomnej zmluve s obcou Veľký Lom

5. Návrh na zrušenie dodatku č. 1 k nájomnej zmluve zo dňa 6.12.2016 uznesením

6. Rôzne

7. Pripomienky a otázky poslancov a občanov obce

8. Rekapitulácia uznesení

9. Záver

**K bodu 1. Otvorenie**

Starostka obce Mgr. Gabriela Hudecová  otvorila a viedla zasadnutie OZ. Na mimoriadnom zasadnutí OZ privítala poslancov OZ a všetkých prítomných hostí. Skonštatovala, že rokovanie obecného zastupiteľstva je uznášania schopné pri počte 4 prítomných poslancov .

Dôvodom mimoriadneho zasadnutia je potreba prerokovať body uvedené v programe zasadnutia , ktoré neznesú odklad.

Oboznámila prítomných s programom rokovania OZ, ktorý bol v predstihu v zmysle zákona č. 369/1990 Zb. o obecnom zriadení doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie programu , prípadné zmeny v programe.

Nakoľko nikto s prítomných poslancov nemal návrhy na doplnenie, dala hlasovať za predložený návrh programu.

Za predložený návrh programu rokovania obecného zastupiteľstva poslanci hlasovali nasledovne a program zasadnutia schválili.

ZA : 4 - Ing. M. Hudec, D. Lukaj, J. Bazovský , P. Jardek

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bola určená Bc. Soňa Sláviková – pracovníčka Obecného úradu a za overovateľov zápisnice boli určení Ing. Miroslav Hudec a Dušan Lukaj . Za predsedu návrhovej komisie bol navrhnutý Pavel Jardek a za člena Ján Bazovský . Nebol podaný iný návrh , a tak dala starostka hlasovať o takto  predloženom návrhu, ktorý poslanci schválili.

Poslanci hlasovali nasledovne :

ZA : 4 – Ing. M. Hudec, D. Lukaj, J. Bazovský , Pavel Jardek

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesení zo zasadnutia OZ zo dňa 06. 12.2016.

Závery s rokovania zastupiteľstva sú v riešení.

OZ zobralo na vedomie predloženú správu o plnení uznesení z ostatného zasadnutia zastupiteľstva.

**K bodu 4. Prerokovanie a schválenie dodatku k Nájomnej zmluve s obcou Veľký Lom**

Nakoľko dodatok č.2 schválený OZ dňa 7.07.2016 stratil platnosť , starostka oboznámila prítomných prítomných so závermi s jednania na SAD Modrý Kameň, kde sa nenašlo žiadne iné vhodné riešenie na ubytovanie šoféra autobusu a takisto upozornila poslancov na povinnosť obce zabezpečiť obyvateľom možnosť prepraviť sa k lekárovi , čo je jeden z prípadov využívania predmetného ranného spoja. Podotkla tiež na potrebu sociálneho cítenia a preukázanie solidárnosti voči ostatným .

Poslanci schválili Dodatok č.3 k nájomnej zmluve s obcou Veľký Lom s termínom od 1.1.2017 do 31.12.2017 , ostatné náležitosti zmluvy zostávajú v platnosti.

Poslanci hlasovali nasledovne :

ZA : 4 – Ing. M. Hudec, D. Lukaj, J. Bazovský , Pavel Jardek

PROTI: 0

ZDRŽALI SA : 0

**K bodu 5. Návrh na zrušenie dodatku č. 1 k nájomnej zmluve zo dňa 6.12.2016**

**uznesením**

Starostka upresnila dôvod na zrušenie dodatku k nájomnej zmluve o prenájme nehnuteľnosti. Predmetnú zmluvu dala preštudovať právnikovi a na jeho odporúčanie predkladá návrh na zrušenie dodatku nakoľko predmetná zmluva nespĺňa zákonné požiadavky. Predložila návrh na zrušenie dodatku a zároveň na odsúhlasenie uznesenia o zámere prenechať do nájmu dočasne prebytočný majetok a na jeho základe sa po uplynutí potrebnej doby odsúhlasí nová zmluva o nájme.

Po oboznámení sa s predloženým návrhom a po zodpovedaní niekoľkých otázok OZ schválilo predložený návrh uznesenia v predkladanej podobe a to zrušenie dodatku o nájme zo dňa 6.12.2016 a schválilo zámer prenechať do nájmu dočasne prebytočný nehnuteľný majetok obce Dolné Strháre z dôvodu osobitného zreteľa .

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

**K bodu 6. Rôzne**

V bode rôzne :

Starostka predložila zámer na odkúpenie nehnuteľnosti č. 105 , ktorá susedí s nehnuteľnosťou č. 104 vo vlastníctve obce.

Nakoľko sa už v predchádzajúcom období poslanci vyjadrili súhlasne za odkúpenie predmetnej nehnuteľnosti starostka predložila zámer na kúpu nehnuteľnosti č. 105 s príslušnými pozemkami.

Obecné zastupiteľstvo Obce Dolné Strháre

v súlade § 11 ods. 4 zákona č. 369/1990 Zb. o obecnom zriadení v z. n. p.

**schvaľuje**

zámer kúpiť nehnuteľnosti zapísané na liste vlastníctva č.15 s pozemkami v k. ú. Dolné Strháre , CKN parc. č. 205/7 výmera 664 m²- zastavané plochy a nádvoria , CKN parc.č. 205/9 výmera 34 m²- zastavané plochy a nádvoria so spoluvlastníckym podielom 2/6 a na liste vlastníctva č. 213 s pozemkami v k. ú. Dolné Strháre ,dom súpisné č. 105 s pozemkami , CKN parc.č. 204 výmera 70 m²- zastavané plochy a nádvoria , parc. č. 205/1 výmera 67 m² - zastavané plochy a nádvoria , parc.č. 205/2 výmera 102 m²- zastavané plochy a nádvoria, parc.č. 205/5 výmera 59 m²- zastavané plochy a nádvoria , parc.č. 207 výmera 87 m²- záhrady , parc.č. 209 výmera 95 m²- záhrady za účelom využitia nehnuteľnosti na vybudovanie pamätnej izby pre občanov obce podľa vypracovaného Programu hospodárskeho a sociálneho rozvoja obce na programové obdobie 2016 – 2020 s výhľadom do roku 2023.

ZA : 4 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

Starostka predložila návrh na vyčistenie plochy od náletových drevín na parcelách mimo zastavaného územia obce na pozemkoch E-KN parc. č. 274/1 – trvalé trávne porasty a E-KN parc. č. 274/2 – orná pôda v k. ú. Dolné Strháre . Nakoľko sa na predmetnej parcele nachádzajú dreviny v zlom zdravotnom stave a ohrozujú okolité pozemky , poslanci prednesený návrh odsúhlasili a schválili text s podmienkami vyhlásenia verejne obchodnej súťaže na predaj dreva na pni , ktorá bude vyvesená po odsúhlasení výrubu Okresným úradom vo Veľkom Krtíši.

Obecné zastupiteľstvo Obce Dolné Strháre

v súlade § 11 ods. 4 zákona č. 369/1990 Zb. o obecnom zriadení v z. n. p.

schvaľuje zámer predať drevo na pni v obci Dolné Strháre na pozemkoch E -KN parc. č. 274/1 – trvalé trávne porasty a E-KN parc. č. 274/2 – orná pôda v k. ú. Dolné Strháre a podmienky verejne – obchodnej súťaže .

ZA : 4 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

Starostka upozornila , že sa blíži obdobie fašiangov a spýtala sa poslancov na ich názor či pokračovať v oslavách ako predošlé roky . Poslanci vyjadrili názor , že je potrebné udržiavať tradície a pokračovať v oslavách Fašiangov ako minulé roky . Predbežný termín osláv je 18.2.2017.

**K bodu 7. Pripomienky a otázky poslancov a občanov obce**

* Žiadne

**K bodu 8. Rekapitulácia uznesení**

Predseda návrhovej komisie Pavel Jardek prečítal prijaté uznesenia . Členovia návrhovej komisie a overovatelia zápisnice prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 9. Záver**

Po vyčerpaní všetkých bodov programu starostka obce poďakovala poslancom a ostatným prítomným za aktívnu účasť na zasadnutí .

Zapísala: Bc. Soňa Sláviková

Overovatelia zápisnice potvrdzujú správnosť a kompletnosť zápisnice:

Dušan Lukaj

Ing. Miroslav Hudec

Mgr. Gabriela Hudecová

starostka obce

V Dolných Strhároch 14.01.2017